এন আৰ চিৰ চূড়ান্ত খচৰাত নাম অন্তৰ্ভুক্ত নোহোৱা ৪০ লাখ লোকৰ ক্ষেত্ৰত সমন্বয়ক প্ৰতীক হাজেলাই অনুৰোধ জনোৱা ৫ বিধ নথি বাতিল কৰা হোৱা নাই।
৫ বিধ নথি বাতিল কৰাক লৈ বিভিন্ন পক্ষৰ আপত্তি সন্দৰ্ভত অহা ২৩ অক্টোবৰত পৰৱৰ্তী শুনানি ল'ব উচ্চতম ন্যায়ালয়ে। উচ্চতম ন্যায়ালয়ে বুধবাৰে শুনানিত দিছে এই নিৰ্দেশ।
অহা ২৫ ছেপ্তেম্বৰৰ পৰা আৰম্ভ হ'ব লগা 'দাবী আৰু আপত্তি'ৰ ক্ষেত্ৰত এই হাজেলাই বাতিল কৰিবৰ বাবে পৰামৰ্শ দিয়া ৫বিধ নথি দাখিল কৰাসকলৰ পৰিৱৰ্তে বাকীসকলৰ আবেদন গ্ৰহণ কৰিবলৈ ন্যায়ালয়ে বুধবাৰে নিৰ্দেশ দিছে। এই সন্দৰ্ভত সমন্বয়ক হাজেলাক এক প্ৰতিবেদন দাখিলৰো নিৰ্দেশ দিছে ন্যায়ালয়ে।
আনহাতে 'দাবী আৰু আপত্তি'ৰ সময়সীমা ৬০ দিনলৈ বৃদ্ধি কৰিছে ন্যায়ালয়ে।
হাজেলাই এন আৰ চিৰ খচৰাৰ পৰা বাদ পৰা ৪০ লাখ লোকৰ ক্ষেত্ৰত (১) ৰেচন কাৰ্ড, (২) ১৯৫১ৰ এন আৰ চিৰ নথি, (৩) ১৯৭১ৰ ২৪ মাৰ্চলৈ থকা ভোটাৰ তালিকা, (৪) ১৯৭১ৰ ২৪ মাৰ্চলৈ প্ৰদান কৰা নাগৰিকত্বৰ প্ৰমাণপত্ৰ আৰু (৫) শৰণাৰ্থী পঞ্জীয়ন প্ৰমাণপত্ৰ - এই ৫ বিধ নথি বাতিল কৰাৰ বাবে উচ্চতম ন্যায়ালয়ত আবেদন কৰিছিল।
তাৎপৰ্য্যপূৰ্ণ যে এন আৰ চিত ইতিমধ্যে নাম সোমোৱা বাকীসকলৰ ক্ষেত্ৰত এই নথিসমূহ বৈধৰূপে বিবেচিত হৈছিল।
হাজেলাৰ এই আবেদনক লৈ বিজেপি, কংগ্ৰেছকে ধৰি বিভিন্ন সংগঠনে আপত্তি কৰাৰ লগতে আছাম পাব্লিক ৱৰ্কছ, সচেতন নাগৰিক মঞ্চ, আমছু আৰু জমিয়ত উলেমাই ন্যায়ালয়ত জনাইছিল আৱেদন।
মোদী পাছ, নাড্ডা ফেইল! বিজেপিৰ ৰাষ্ট্ৰীয় সভাপতিৰ ৰাজ্য হিমাচলত কংগ্ৰেছৰ মুখ্যমন্ত্ৰী হ'ব কোন?
গান্ধীৰ ৰাজ্যত বিপৰ্যস্ত কংগ্ৰেছ; কিয় গুজৰাটৰ নিৰ্বাচনী ইতিহাসৰ আটাইতকৈ বেয়া ফলাফল কংগ্ৰেছৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
